Ivan Papulovski

Ivan Papulovski (Иван Петрович Папуловски; 11. detsembril 1923 Temnovka külas Sverdlovski oblastis – 23. jaanuaril 1998 Tallinnas) oli nõukogude eesti ajakirjanik ja propagandist, mitme eesti rahvuslikku vastupanuliikumist mustava propagandaraamatu autor.

 Elulugu 
Komsomoli ta ei kuulunud, kuid 1948. aastal sai temast kommunistliku partei liige.Ivan Pjotri p. Papulovski. EKP liikmetoimik. RA ERAF.1.6.12679 1952. aastal lõpetas ta Leningradi oblasti parteikooli ajakirjanduse alal ning 1961–1968 omandas kaugõppes ajaloohariduse Tartu Riiklikus Ülikoolis. Eestisse jõudis Papulovski 1946. aastal, asudes kõigepealt tööle vaneminspektorina Siseministeeriumi maanteede ja teekatteta teede valitsuses (УШОСДОР). 

Seejärel töötas ajakirjanikuna ning pälvis korduvalt tunnustust (nt ENSV teenelise ajakirjaniku preemia 1981. aastal). 1947. aastast töötas ta ajalehe Noorte Hääl korrespondendina, millele järgnes toimetajatöö Kirde-Eesti kohalikes ajalehtedes. 1953. aastal sai ajalehe Molodjož Estonii vastutavaks toimetajaks ning 1962 ajalehe Sovetskaja Estonija osakonnajuhatajaks ja vastutavaks toimetajaks. Aastatel 1968–1974 oli ta Eesti Televisiooni uudistesaate „Aktuaalne kaamera” peatoimetaja ning 1978–1991 venekeelse ajakirja Tallin toimetaja. 1965–1968 oli ta ka Eestimaa Kommunistliku Partei Keskkomitee sektorijuhataja. I. Papulovskilt ilmus ka näidendeid. 

Papulovski jäi pensionile 1986. aastal ning suri 23. jaanuaril 1998 Tallinnas.Kadi Mikk, "Metsavendade kujutamine nõukogude propagandakirjanduses", (magistritöö, Tartu Ülikool, 2013), 67–68.

 Propagandistlik tegevus 
1984. aastal ilmus tema kaastööl kogumik „Kompromiss on välistatud. Lugusid Eesti tšekistidest."Kompromiss on välistatud : lugusid Eesti tšekistidest. Koostajad I. Papulovski, V. Nikišin ; tõlkinud Gondo Olevsoo ; toimetuskolleegium: V. Porõvkin (peatoimetaja)... jt. ; eessõna: Karl Kortelainen. Tallinn : Eesti Raamat, 1984 Nimetatud kogumikust võib aga leida vaid ühe tema enda kirjutatud loo – „Tšekist tšekistide perekonnast“.

1990. aastal ilmus eesti keeles tema kirjutatud teos „Öised külalised. Eesti julgeoleku tegevusest sõjajärgsel perioodil“Ivan Papulovski, "Öised külalised : [Eesti julgeoleku tegevusest sõjajärgsel perioodil] : dokumentaaljutustused:"[vene keelest tõlkinud O. Sirg] Tallinn : Olion, 1990  (vene keeles 1988).

 Viited 

Kategooria:Eesti NSV teenelised ajakirjanikud
Kategooria:Pärnamäe kalmistule maetud
Kategooria:Sündinud 1923
Kategooria:Surnud 1998